
На основание чл. 5, ал. 2 от Наредбата за условията и реда за извършване на оценка на въздействието върху околната среда РИОСВ – Монтана информира за: инвестиционно предложение „Изграждане на система за капково напояване, което да обслужва бъдещи лозови масиви“ в землището на гр. Лом, общ. Лом и в с. Мокреш, общ. Вълчедръм с обща площ от 300 дка, попадащо в обхвата на т. 1, буква „в“ – мелиоративни дейности в селското стопанство, включително напояване и пресушаване от приложение № 2 на Закона за опазване на околната среда (ЗООС), и под разпоредбата на чл. 2, ал. 1 от Наредбата за условията и реда за извършване на оценка за съвместимостта  на планове, програми, проекти и инвестиционни предложения с предмета и целите на опазване на защитените зони (Наредбата за ОС). Възложител на инвестиционното предложение е: „АСЕ“ ЕООД.
Съгласно чл. 93, ал. 1, т. 1 от ЗООС, инвестиционното предложение подлежи на преценяване на необходимостта от извършване на ОВОС. 
Компетентен орган за произнасяне с решение е директорът на РИОСВ – Монтана.
Копие от писмото е изпратено на общините Лом и Вълчедръм,  кметство Мокреш, Басейнова дирекция “Дунавски район“.

